Guttelaget hyllet treneren som sto fram som homofil – her får de skryt av Helland

– Hadde jeg levd én gang til, skulle det ikke blitt så brutalt

- Det er en skam at trønderne pakker ned sin stolteste historie i en kjeller

Ti ting som er kulere nå enn før

Dette mener Anders Konradsen skiller Hareide fra alle andre trenere

Kjøpte brukt BMW som var «meget pen og velholdt» - en måned etter havarerte den

Mann til sykehus med alvorlige skader etter å ha blitt påkjørt

Da hun trodde hun skulle miste sønnen sin på Utøya, skrev hun en liste med 27 punkter

Du bestemmer om ditt barn får sykle alene til skolen. Er det så lurt?

Hedda (23) fra Trondheim ut mot høgskole: - Diskriminering hører ikke hjemme uansett hva

Hva med blodpølsetaco og en drink dandert med maursalt?

Droppet forelesningen for å møte Anton (5): – Han er så søt!

Dette er søkeordene som har økt mest blant norske nettsøk i sommer

Test av Jabra Elite 45h: – Du skal lete lenge etter et par hodetelefoner som låter bedre i denne prisklassen

Ikke gå i nettbrettfellen: Slik velger du riktig nettbrett til minstemann

Droppet forelesningen for å møte Anton (5): – Han er så søt!

Saken oppdateres.

I desember i fjor ble en 18-åring dømt for å ha delt et bilde av en gutt og en jente som hadde sex på Snapchat.

I utgangspunktet var 18-åringen også tiltalt for paragraf 311, som omfatter fremstilling av seksuelle overgrep mot barn eller fremstilling som seksualiserer barn, men ble frikjent fordi det ikke kunne bevises at han visste at jenta var under 18 år.

Likevel visste både han og retten at også gutten var mindreårig.

Ble aldri et tema i retten

– Det blir litt som å si at tar du et sexbilde av en jente under 18, blir du dømt. Mens tar du bilde av en gutt under 18, så fanges ikke dette opp av hverken påtalemyndigheten eller domstolen. Med andre ord går du «fri», sier den dømtes forsvarsadvokat Rune Selbo.

Tiltalte ble i retten dømt etter paragraf 266 for skremmende eller hensynsløs adferd.

Selbo er selvsagt tilfreds med at klienten hans ikke ble dømt for § 311, men mener rettsvesenets syn på gutter og jenter i slike saker er «snodig».

– Det sier mye om hvordan det står til med likestillingen i 2017.

§ 311. Fremstilling av seksuelle overgrep mot barn eller fremstilling som seksualiserer barn Med bot eller fengsel inntil 3 år straffes den som a) produserer fremstilling av seksuelle overgrep mot barn eller fremstilling som seksualiserer barn, b) utgir, tilbyr, selger, overlater til en annen, gjør tilgjengelig eller på annen måte søker å utbre fremstillinger som nevnt i bokstav a, c) anskaffer, innfører eller besitter fremstillinger som nevnt i bokstav a, eller forsettlig skaffer seg tilgang til slikt materiale, d) holder offentlig foredrag eller istandbringer offentlig forestilling eller utstilling av fremstillinger som nevnt i bokstav a, eller e) forleder noen under 18 år til å la seg avbilde som ledd i kommersiell fremstilling av rørlige eller urørlige bilder med seksuelt innhold. Med barn menes i denne paragrafen personer som er eller fremstår som under 18 år.

Endrer praksisen

Statsadvokat Erik Førde har tatt ut påtale i en rekke Snapchat-saker, og bekrefter at gutter og jenter blir behandlet ulikt i retten.

– Det er nok riktig, og det er fordi slike filmer og bilder rammer jenter mest. Gutter møter ikke de samme fordømmelsene, sier Førde.

– Men burde ikke tiltalte vært dømt for § 311 i denne saken når han visste at den ene parten var under 18?

– Det er helt riktig, og både påtalemyndigheten og domstolen har sett for snevert på det i disse sakene. Strengt tatt burde det vært fanget opp at gutten også var under 18.

Førde sier de ikke ble bevisst på problematikken før vi tok kontakt, og at det nå vil bli en endring av påtalepraksisen.

– Ja, dette er det ingen av oss som har tenkt på før, men alle under 18 år skal jo regnes som fornærmet uavhengig av kjønn. Fra nå av vil vi også behandle guttene på likt grunnlag som jentene i Snapchat-saker.

Jentene får stygge kommentarer hvis de er med på et bilde eller en film som blir spredt, mens guttene blir hyllet. Men i utgangspunktet er de jo i samme situasjon

– Tilfeldig at det ikke ble et tema

Politiadvokat Iselinn Håvarstein var involvert i den aktuelle saken, og sier følgende:

– Det var litt tilfeldig at det aldri ble et tema i retten. I denne saken var det jenta som hadde en klar oppfatning av å ha blitt krenket, men det hadde ikke gutten – snarere tvert imot.

Og slik er det som oftest, poengterer Håvarstein:

– Jentene får stygge kommentarer hvis de er med på et bilde eller en film som blir spredt, mens guttene blir hyllet. Men i utgangspunktet er de jo i samme situasjon, sier hun.

Tar opp problematikken

Førde bekrefter dette.

– Vi er så opptatt av den negative muslimske æreskulturen, men vi evner ikke å se at vi finner nøyaktig de samme elementene i vår kultur. Det er kvinnene som må bære æren og moralen i samfunnet.

Som en del av fagledelsen til statsadvokaten, veileder Førde politiet i håndteringen av straffesaker.

– Og jeg kan love at dette blir tatt opp på neste møte til høsten. Guttene skal også regnes som fornærmede dersom det spres bilder av dem.